text: Landsby løber
  24 maj 2012 kl. 15.51
  Borgerne i landsbyen Blans er i øjeblikket i gang med at løbe solen sort.
  Klokken 12 torsdag begyndte et 24-timers løb. Borgerne skal holde gang i en stafet på idrætsanlægget midt i byen.
  Mindst 12 løbehold skal sørge for, at der konstant er en løber på banen, så depechen er i bevægelse i et døgn.
  Løbet er et sponsorløb, der skal give penge til byens friskole Eckersberg Børneunivers.
  